પિતાની આજ્ઞાનું પાલન કરી રાજપાટનો વૈભવ છોડી સત્યવતી સુરોચનને પરણે છે, અને રાજપાટ છોડી કુંભારના ઘરે પ્રેમથી વસવાટ કરે છે. સૌનો પ્રેમ જીતે છે. સમગ્ર કુંભાર પરિવારોમાં આનંદ સમાતો નથી. સમય વીતતો ગયો. બાર વર્ષ પૂર્ણ થવાને આરે છે. સુરોચન ગંધર્વ પત્ની સત્યવતીને તથા પાલક માતા-પિતાને પોતાના મૂળ સ્વરૂપ ગંધર્વનાં દર્શન કરાવે છે. સાક્ષાત્કાર થાય છે. આ મૂળ સ્વરૂપમાં રાજકુંવરી સત્યવતી સાથે દેહસંબંધ બંધાતાં પુત્રનો જન્મ થાય છે. એ જ આ આપણા વિક્રમાદિત્ય. પરાક્રમી પુત્ર વિક્રમનું દર્શન કરી સુરોચન શાપમુક્ત થઈ અસલ સ્વરૂપ પ્રાપ્ત કરી સ્વર્ગમાં જાય છે.